Referat fra møte i Tønsberg Rotary den 28.04.2015 i Bolærne.

President Liv ledet møtet med 36 medlemmer og 2 gjester.

**«Veterinæren i fortid, nåtid og framtid» v/ Knut Karlberg**

Første offisielle fortegnelse over norske veterinærer er fra 1846 – da var 21 dyrleger listet. De hadde sin utdannelse fra i København, Stockholm og Wien.

Men dyrlege yrket var på denne tiden ikke beskyttet, og mage ufaglærte var i virke på landsbygden.

Den norske veterinær forening ble stiftet i 1888, med 106 medlemmer.

Norges veterinærhøyskole fikk sine første studenter i 1935. Da ble det opptatt 15 menn. I dag er kvinneandelen mellom 80 og 90%. Det er kun medisinstudiet som krever høyere poengsum for opptak.

De første dyrlegene arbeidet primært med storfe og hester, kanskje en og annen hund. Tilsyn med slakt og næringsmidler kom senere.

I 1903 var taksten for konsultasjon 2 kroner.

I 1920 ble det for første gang ansatt statsansatte distriktsveterinærer.

I dag er det helsetjeneste for alle produksjonsdyrearter, for å forebygge sykdommer.

Smådyrklinikker er i dag en stadig mer vanlig arbeidsplass for norske veterinærer.

I dag finnes det ca 2000 medlemmer i veterinærforeningen. Av disse jobber 25% i mattilsynet, 545 er medlemmer av smådyr foreningen, 494 jobber med produksjonsdyr, og 187 med hest.

Norges veterinærhøyskole skal flyttes fra Oslo til Ås. I fremtiden vil dette bringe bedre muligheter for forskningsbasert undervisning, spesielt innen biologisk forskning, og man vil opprettholde et høyt fokus på produksjonsdyr og akvatiske arter. Smådyrveterinærene har vært motstandere av flyttingen.

100 av 500 doktorgradsarbeider ved Norges veterinærhøyskole har handlet om forhold ved fisk.

Svært mange veterinærer har i dag deltidsstillinger i smådyrklinikker.

Lov om dyrevelferd er en rettesnor for smådyrpraktikere.

Erik R